Public procurement notice: Contract Award Notice
Published: 2025-08-13
Buyer: LIBURNIJSKE VODE d. o. o.
Country: HR
Region: HR031
Contract type: Works
Procedure: Open procedure
CPV classification: 45231100 | 45231110 | 45231300 | 45232150 | 45232151
Estimated value: 8293453.54 EUR
Award criteria: price, quality
EU fund: eu-funds

Technical requirements: Financiranje provedbe investicijskih projekata koji se odnose na manje dijelove sustava javne vodoopskrbe i javne odvodnje otpadnih voda.
Financiranje provedbe investicijskih projekata koji se odnose na manje dijelove sustava javne vodoopskrbe i javne odvodnje otpadnih voda
Predmet nabave je izvođenje radova na projektu "REKONSTRUKCIJA VODOOPSKRBNOG SUSTAVA UČKA" koji se sufinancira iz EU fondova u okviru Nacionalnog plana oporavka i otpornosti 2021.-2026. (NPOO).
Projektom je planirano izvođenje slijedećih radova:
- "Rekonstrukcija vodoopskrbnog sustava UČKA: cjevovodi M. Učka - V. Učka - Poklon"
- "Rekonstrukcija vodoopskrbnog sustava UČKA: cjevovodi Poklon - Rečina - Sejnice"
- "Rekonstrukcija vodoopskrbnog sustava UČKA: objekti"
- "Rekonstrukcija vodoopskrbnog sustava UČKA: cjevovodi Tunel Učka - Pećnik"
- "Rekonstrukcija vodoopskrbnog sustava UČKA: kaptaža Tunel Učka".
Naručitelj kao drugi kriterij određuje trajanje jamstvenog roka.

Maksimalan broj bodova koji Ponuditelj može ostvariti u okviru ovog kriterija je 10 bodova. Minimalno trajanje jamstvenog roka je 24 mjeseca (2 godine).

Izvođač ima tri različite vrste odgovornosti za nedostatke:

1) nedostatke radova (ocjenjivano u okviru ovog kriterija) - na tu se odgovornost primjenjuju odredbe članka 631. i 632. u vezi s člankom 604. do 611. Zakona o obveznim odnosima (NN 35/05 s izmjenama i dopunama); zakonsko trajanje razdoblja odgovornosti za nedostatke je 2 godine (članak 606. stavak 2. Zakona o obveznim odnosima (NN 35/05 s izmjenama i dopunama));

2) odgovornost za građevinu zbog bitnih nedostataka građevine i nedostatke zemljišta - iz članka 633. do 636. Zakona o obveznim odnosima (NN 35/05 s izmjenama i dopunama); razdoblje odgovornosti za ove nedostatke je 10 godina od predaje i primitka radova (članak 633. stavak 1. i 2. Zakona o obveznim odnosima (NN 35/05 s izmjenama i dopunama));

3) odgovornost po jamstvima za ispravnost prodane stvari (garancija), koje izdaju proizvođači opreme kao zasebne isprave (u daljnjem tekstu: garancije za opremu ) iz članka 423. Zakona o obveznim odnosima (NN 35/05 s izmjenama i dopunama) – koji mogu biti različitih duljina trajanja, ovisno o politici pojedinog proizvođača, ali jamstvo mora biti minimalno 2 godine od predaje i primitka radova u kojima je oprema ugrađena.

Ad 1) Za nedostatke radova odgovora Izvođač.

Ta odgovornost mora biti pokrivena odgovarajućim sredstvom osiguranja treće osobe (banke) u korist Naručitelja u skladu s Dokumentacijom o nabavi.

Trajanje jamstvenog roka, izraženo u mjesecima, Ponuditelj upisuje u Izjavi o jamstvenom roku, Obrazac 1.

Ukoliko Izjava o jamstvenom roku, Obrazac 1 nije dostavljena u roku za dostavu ponuda ili ne sadrži navod o trajanju jamstvenog roka smatrat će se da Ponuditelj nudi minimalni jamstveni rok od 24 mjeseca te će se po ovom kriteriju dodijeliti 0 bodova.

Ponuditelji nude trajanje razdoblja jamstvenog roka kao cijeli broj (odnosno, nije dozvoljeno ponuditi trajanje od npr. 36,7 mjeseci). U slučaju da Ponuditelj ne ponudi cijeli broj odnosno ponudi decimalni broj (npr. 36,7 mjeseci), smatrat će se da je Ponuditelj ponudio trajanje jamstvenog roka u visini cijelog dijela decimalnog broja (36 mjeseci).

Ad 2) Odredbe o razdoblju odgovornosti za nedostatke ne smanjuju niti na drugi način utječu na Ugovarateljevu odgovornost iz člana 633. do 636. Zakona o obveznim odnosima (NN 35/05 s izmjenama i dopunama, za nedostatke građevine koje se odnose na bitne nedostatke građevine i za nedostatke zemljišta, u trajanju od 10 godina od predaje i primitka radova. I ova odgovornost Ugovaratelja mora biti dodatno pokrivena kroz sredstvo osiguranja koja važi za radove (Ad 1), a odgovornost jamca važi u razdoblju važenja tog sredstva osiguranja. Nakon isteka tog sredstva osiguranja – i dalje postoji odgovornost Ugovaratelja do isteka 10 godina.

Neovisno o sadržaju garancija za opremu, Ugovaratelj je dužan snositi sve troškove popravka ili zamjene opreme u razdoblju od najmanje 24 mjeseca (2 godine) od preuzimanja radova odnosno u skladu s nuđenim jamstvenim rokom. Sredstvo osiguranja treće osobe (banke) za Ugovarateljevu odgovornost za nedostatke radova mora obuhvatiti i ovdje navedene obveze.

Bodovi za dulji jamstveni rok dodjeljivati će se u skladu sa skalom bodova prikazanoj u prilogu ove dokumentacije - Kriterij za odabir ponude.
Pravo na žalbu ima svaki gospodarski subjekt koji ima ili je imao pravni interes za dobivanje određenog ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo.

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb.

Žalba se izjavljuje u pisanom obliku. Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i EOJN RH (u daljnjem tekstu: sustav eŽalba). Metoda i način dostavljanja žalbe kao i komunikacije sa Državnom komisijom dani su na stranicama EOJN-a putem sljedećeg linka:
https://dev.azure.com/deanfirkelj/Upute%20EOJN/_wiki/wikis/Upute%20EOJN%20RH/321/e-%C5%BDalbe

Smatra se da je žalba koja je predana putem sustava e-Žalba potpisana.

Žalba se izjavljuje u roku 10 dana, i to od dana:
- objave poziva na nadmetanje, u odnosu na sadržaj poziva ili dokumentacije o nabavi
- objave obavijesti o ispravku, u odnosu na sadržaj ispravka
- objave izmjene dokumentacije o nabavi, u odnosu na sadržaj izmjene dokumentacije
- otvaranja ponuda u odnosu na propuštanje Naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
- primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Ako tijekom roka za žalbu sustav e-Žalba na poslužitelju EOJN RH postane nedostupan, rok za žalbu produžuje se za onoliko dana koliko je sustav e-Žalba bio nedostupan.

Ako je sustav e-Žalba bio nedostupan samo zadnjeg dana roka za žalbu, rok za žalbu produžuje se do isteka prvog sljedećeg radnog dana.

Sustav e-Žalba bez odgode šalje obavijest o zaprimljenoj žalbi strankama žalbenog postupka u njihov siguran elektronički pretinac na poslužitelju EOJN RH te na njihovu adresu elektroničke pošte. Ako Državna komisija utvrdi da obavijest o zaprimljenoj žalbi nije poslana strankama žalbenog postupka, bez odgode će obavijestiti stranke žalbenog postupka o izjavljenoj žalbi. Smatra se da je dostava Državnoj komisiji odnosno stranki žalbenog postupka obavljena na dan kada je žalba zaprimljena na poslužitelju EOJN RH.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Rok za žalbu u slučaju sklapanja izmjene ugovora tijekom njegova trajanja iz članka 316. i 317. Zakona o javnoj nabavi (NN 120/16 s izmjenama i dopunama) iznosi 10 dana od objave obavijesti o izmjeni u odnosu na slučajeve i okolnosti koje opravdavaju izmjenu ugovora.

Ako Naručitelj ne objavi obavijest o izmjeni, žalba se izjavljuje sukladno članku 411. Zakona o javnoj nabavi (NN 120/16 s izmjenama i dopunama).

Žalba mora sadržavati najmanje podatke i dokaze navedene u članku 420. Zakona o javnoj nabavi (NN 120/16 s izmjenama i dopunama).


Winner: NERA d. o. o.
Award value: 8293453.540000001
Number of bids: 4